open-index/open-wikipedia-markdown huggingface dataset:
மாணவர் சங்கம்

**மாணவர் சங்கம்** (students' union) என்பது பல கல்லூரிகள், பல்கலைக்கழகங்கள்,உயர்நிலைப் பள்ளிகளில் இருக்கும் ஒரு மாணவர் அமைப்பாகும் . உயர்கல்வியில், மாணவர் சங்கத்திற்கு பெரும்பாலும் வளாகத்தில் சொந்தக் கட்டிடம் வழங்கப்படுகிறது. இது சமூக, நிறுவன நடவடிக்கைகள், பிரதிநிதித்துவம் மற்றும் உறுப்பினர்களின் கல்வி ஆதரவு ஆகிய பணிகளை மேற்கொள்கிறது. சில சமயங்களில் இது ஒரு மன்றமாகவும் இருக்கலாம்.

## நோக்கம்
நாடுகளைப் பொறுத்து, சங்கங்களின் நோக்கம், கூடும் முறை, செயல்படும் விதம் ஆகியன மாறுபடலாம். பான்னாட்டளவில், மாணவர் சங்கம் அல்லது மாணவர் அரசாங்கத்தின் நோக்கம் சக மாணவர்களை ஏதோ ஒரு வகையில் பிரதிநிதித்துவப்படுத்துவதாகும்.
[வலது|thumb|300x300px| [ஓக்லஹோமா மாநிலப் பல்கலைக்கழகம்|ஓக்லஹோமா மாநிலப் பல்கலைக்கழகத்தில் உள்ள ஒரு மாணவர் சங்கக் கட்டிடம், இது மாணவர் செயல்பாட்டு மையமாகவும் பயன்படுகிறது.]]

## நாடுகள் வாரியாக

### ஆசியா மற்றும் ஓசியானியா
ஆஸ்திரேலியாவில், அனைத்துப் பல்கலைக்கழகங்களிலும் ஒன்று அல்லது அதற்கு மேற்பட்ட மாணவர் அமைப்புகள் உள்ளன.

ஆஸ்திரேலிய மாணவர் சங்கங்கள் பொதுவாக உணவகங்கள், சிறிய சில்லறை விற்பனை நிலையங்கள் (எ.கா. செய்தி நிறுவனங்கள்), மாணவர் ஊடகங்கள் (எ.கா. வளாக செய்தித்தாள்கள்), பல்வேறு சமூக, கலை, அரசியல், பொழுதுபோக்கு, சிறப்பு ஆர்வம் மற்றும் விளையாட்டு மன்றங்கள், சங்கங்களுக்கான ஆதரவு போன்ற சேவைகளை வழங்குகின்றன. பெரும்பாலானவை பெண், LGBT, சர்வதேச, பழங்குடி மாணவர்களுக்கு சிறப்பு ஆதரவுச் சேவைகளையும் வழங்குகின்றன. 2006 ஆம் ஆண்டில் தன்னார்வ மாணவர் சங்கம் (VSU) அறிமுகப்படுத்தப்பட்டது.

2011 ஆம் ஆண்டில், விளையாட்டு வசதிகள், குழந்தை பராமரிப்பு மற்றும் ஆலோசனை, மாணவர் ஊடகம் மற்றும் "மாணவர்களின் நலன்களைப் பேணுதல்" ஆகிய வசதிகளுக்கு நிதியளிக்க பல்கலைக்கழகங்கள் தங்களிடம் பயிலும் மாணவர்களிடமிருந்து கட்டாய சேவைக் கட்டணத்தை வசூலிக்க அனுமதிக்கும் சட்டத்தை அரசாங்கம் இயற்றியது. 

#### இந்தியா
அகில இந்திய மாணவர் கூட்டமைப்பு (AISF) ஆகஸ்ட் 12, 1936 இல் நிறுவப்பட்ட இந்தியாவின் மிகப் பழமையான மாணவர் அமைப்பாகும். பல்கலைக்கழகங்கள் மற்றும் கல்லூரிகளில் பதவிகளைக் கட்டுப்படுத்த தேர்தல்களில் போட்டியிடும் அகில பாரதிய வித்யார்த்தி பரிஷத், முஸ்லிம் மாணவர் கூட்டமைப்பு, இந்திய மாணவர் கூட்டமைப்பு, இந்திய தேசிய மாணவர் சங்கம்,  சவஹர்லால் நேரு பல்கலைக்கழக மாணவர் சங்கம், தில்லி பல்கலைக்கழக மாணவர் சங்கம், உதய் பிரதாப் கல்லூரி மாணவர் சங்கம் சுவேரோ மாணவர் சங்கம் ஆகியவை சில குறிப்பிடத்தகுந்த சங்களாகும். சமீபத்தில், சில பள்ளி நிர்வாகங்கள் மாணவர் அரசாங்க முறையை ஏதாவது ஒரு வடிவத்தில் இணைப் பாடத்திட்ட நடவடிக்கைகளாகச் சேர்க்கத் தொடங்கியுள்ளன. தேசியக் கட்டிடக்கலை மாணவர் சங்கம் என்ற தனித்துவமான, அரசியல் சார்பற்ற சுயாதீன கட்டிடக்கலை மாணவர் அமைப்பும் உள்ளது.

## குறிப்புகள்

## மேற்கோள்கள்


பகுப்பு:மாணவர் சங்கங்கள்
சிற்றுண்டிச்சாலை

[thumb| [இந்தியா|இந்தியாவின் பெங்களூருவில் உள்ள அலுவலகத்தின் ஓர் சிற்றுண்டிச்சாலை, டிசம்பர் 2003.]]
[thumb| [முதலாம் உலகப் போர்|முதல் உலகப் போரின் போது தொழிற்சாலையில்  உள்ள சிற்றுண்டிச்சாலையில் மதிய உணவு சாப்பிடும் தொழிலாளர்கள்.]]
**சிற்றுண்டிச்சாலை** (cafeteria**)** என்பது குறைவான பரிமாறுநர்கள் அல்லது பரிமாறுநர்களே இல்லாத உணவுச் சேவை வழங்கும் இடமாகும். அமெரிக்க ஆங்கிலத்தில் பள்ளியில் உள்ள உணவருந்துமிடம், **மதிய உணவு அறை** என்றும் குறிப்பிடப்படுகிறது.  சிற்றுண்டிச்சாலைகள் குளம்பியகங்களிலிருந்து வேறுபட்டவை, இருப்பினும் இந்தச் சொல் எசுப்பானிய வார்த்தையான *கஃபேட்டீரியாவிலிருந்து* வந்தது.

## வரலாறு
[வலது|thumb| குழந்தைகள் உணவகம், [பிலடெல்பியா, PA, ]]
அமெரிக்காவின் முதல் சுய சேவை உணவகம் (சிற்றுண்டிச்சாலையாக இல்லாமல் இருந்திருக்கலாம்) நியூயார்க் நகரில் உள்ள *எக்ஸ்சேஞ்ச் பஃபே* ஆகும். இது செப்டம்பர் 4, 1885 இல் திறக்கப்பட்டது. மேலும், ஆண் வாடிக்கையாளர்களுக்கு மட்டுமே இந்தச் சேவை கிடைத்தது. உணவு ஒரு வழங்கிடத்தில் வாங்கிய பின்னர், வாடிக்கையாளர்கள் நின்று கொண்டே சாப்பிட்டனர்.  

## கல்லூரிச் சிற்றுண்டிச்சாலை
[thumb| [ஜெர்மனி|ஜெர்மனியில் உள்ள ஹென்ரிச் ஹெய்ன் பல்கலைக்கழக டுசெல்டார்ஃபில் உள்ள சிற்றுண்டிச்சாலை.]]
கல்லூரிச் சிற்றுண்டிச்சாலைகளுக்கானக் கட்டணம் செலுத்தும் முறை பொதுவாக உணவுத் திட்டத்தின் வடிவத்தில் இருக்கும். இதன்படி மாணவர்கள் பருவத்தின் தொடக்கத்தில் ஒரு குறிப்பிட்ட தொகையைச் செலுத்துவார். இவை, கணினியில் சேமிக்கப்படும். உணவுத் தேர்வுகளை மாணவர்கள் ஒரு வாரத்திற்கு அல்லது பருவத்திற்கு தேர்வு செய்யலாம். தேவை எனில் அந்தக் காலத்திற்குப் பிறகு மாற்றிக்கொள்ளலாம். 

## மேற்கோள்கள்

பகுப்பு:அறைகள்
பகுப்பு:வகைகள் வாரியாக உணவகங்கள்
கே. எஸ். எல். சுவாமி

**கிக்கேரி சாமன்னா லட்சுமிநரசிம்ம சுவாமி** (*Kikkeri Shamanna Lakshminarasimha Swamy*) (21 பிப்ரவரி 1939-20 அக்டோபர் 2015) பிரபலமாக கே. எஸ். எல். சுவாமி/லலிதா ரவி/ரவி என்றும் அழைக்கப்படும் இவர், ஓர் இந்திய திரைப்பட இயக்குநரும், தயாரிப்பாளரும், நடிகரும் மற்றும் பின்னணிப் பாடகரும் ஆவார். அக்காலத்தின் பிரபல இயக்குனர்களான ஜி. வி. ஐயர் மற்றும் எம். ஆர். விட்டல் போன்றவர்களுக்கு உதவியாளராக சிறு வயதிலேயே திரையுலகில் நுழைந்தார். 1966 ஆம் ஆண்டு கன்னடத்தில் வெளியான *தூகுதீபா* படத்தின் மூலம் சுயாதீன திரைப்பட இயக்குனராக அறிமுகமானார். *காந்திநகரா* (1968), *பாக்ய ஜோதி* (1975), *மலாயா மருதா* (1986) ஆகியவையும் இவரது வெற்றி பெற்ற படங்களில் அடங்கும். 1989 ஆம் ஆண்டு வெளியான *ஜம்போ சவாரி* திரைப்படம் 37 வது தேசிய திரைப்பட விருதுகளில் சிறந்த குழந்தைகள் படத்திற்கான விருதை வென்றது.

இயக்குனர் புட்டண்ணா கனகலின் நெருங்கிய கூட்டாளியாக இருந்த சுவாமி, அவரது மரணத்திற்குப் பிறகு *மசனாத ஹூவு* (1984) மற்றும் நீண்டகாலம் தாமதமாக 2006இல் வெளியான  *சாவீர மெட்டிலு* என்ற இரண்டு படங்களை முடித்து வெளியிட்டார்.  திரைத்துறைக்கு இவர் ஆற்றிய பங்களிப்பை அங்கீகரிக்கும் விதமாக, சுவாமிக்கு 2013 ஆம் ஆண்டு டாக்டர் பி. சரோஜா தேவி தேசிய விருது வழங்கப்பட்டது. சுவாமி நடிகை பி.வி. ராதாவை மணந்தார்.

*சுபமங்களா* படத்திற்காக "சூரியங்கு சந்திரங்கு" பாடலையும், *நாகரஹோலே* படத்திற்காக "இல்லே ஸ்வர்கா இல்லே நரகா" பாடலையும் பாடியதற்காக சுவாமி நன்கு அறியப்பட்ட  பாடகராகவும் இருந்தார். சுவாமி சுவாசக் கோளாறு காரணமாக 20 அக்டோபர் 2015 அன்று பெங்களூரில் இறந்தார்.

## மேற்கோள்கள்

## மேலும் படிக்க
* 

## வெளி இணைப்புகள்
* 

பகுப்பு:கன்னடத் திரைப்படத் தயாரிப்பாளர்கள்
பகுப்பு:கன்னடத் திரைப்பட இயக்குநர்கள்
பகுப்பு:2015 இறப்புகள்
பகுப்பு:1939 பிறப்புகள்
குதிரை வால் அணில்

**குதிரை வால் அணில்** (*Horsetail squirrel*) என்பது சையூரிடே குடும்பத்தைச் சேர்ந்த கொறிணி சிற்றினமாகும். இது போர்னியோவிலும்  சுமத்திரா தீவு முழுவதும் காணப்படுகிறது. இதே போல் புரூணை மற்றும் மலேசியா ஆகிய முழு நாடுகளையும் உள்ளடக்கிய மலாய் தீபகற்பத்தின் தெற்குப் பகுதியிலும், இந்தோனேசியா மற்றும் தாய்லாந்தின் சில பகுதிகளிலும் காணப்படுகிறது. 1831-ஆம் ஆண்டில் இந்த அணில் வியட்நாமில் கண்டுபிடிக்கப்பட்டதாக குறிப்பிடப்பட்டுள்ளது. ஆனால் இந்த அணிலின் வரம்பைப் பற்றிய அடுத்தடுத்த விளக்கங்களில் வியட்நாம் சேர்க்கப்படவில்லை.

குதிரை வால் அணில் *சுந்தாசையூரசு* மர அணில்களில் மிகவும் வண்ணமயமான, மிகப்பெரிய அளவிலானது. இது ஒரு நடுத்தர அளவிலான அணில் ஆகும். இது தலை முதல் உடல் நீளம் 21.5 முதல் 25 செமீ (8.5 முதல் 9.8 அங்குலங்கள்), வால் நீளம் 24 முதல் 29 செமீ (9.5 முதல் 11.5 அங்குலங்கள் வரை) இருக்கும். குதிரை வால் அணில் சாம்பல் நிற தலை, தோள், முன்னங்கால்களுடன்  வெண்மையான உடலினையும், மந்தமான ஆரஞ்சு அல்லது சிவப்பு-பழுப்பு நிற அடிவயிற்றினையும் கொண்டுள்ளது. இந்த அணிலின் வால் பொதுவாக கருப்பு நிறத்துடன் பளபளப்பான கருப்பு அல்லது சாம்பல் நிறத்திலிருக்கும். 

## மேற்கோள்கள்

பகுப்பு:அணில்கள்
பகுப்பு:இந்தோனேசியப் பாலூட்டிகள்
பி. வி. இராதா

**பெங்களூரு விஜயா ராதா** (*Bengaluru Vijaya Radha*) (15 ஆகஸ்ட் 1948 &ndash; 10 செப்டம்பர் 2017), பொதுவாக **பி. வி. ராதா** என்று அழைக்கப்படும் இவர், ஓர் இந்திய நடிகையும் மற்றும் திரைப்படத் தயாரிப்பாளரும் ஆவார். 1964 ஆம் ஆண்டு வெளியான *நவகோடி நாராயணா* என்ற கன்னடத் திரைப்படத்தின் மூலம் தனது வாழ்க்கையைத் தொடங்கினார். 300 க்கும் மேற்பட்ட படங்களில் பெரும்பாலும் துணை வேடங்களில் நடித்தார். அவற்றில் 250 கன்னட மொழியிலும், மீதமுள்ளவை தமிழ், தெலுங்கு, மலையாளம், துளு மற்றும் இந்தி மொழிகளிலும் நடுத்துள்ளார்.

இராதா, திரைப்பட இயக்குநரும், தயாரிப்பாளரும், நடிகருமான கே. எஸ். எல். சுவாமியை மணந்தார். திரையுலகைத் தவிர இராதா நாடகத்துறையிலும் தன்னை இணைத்துக் கொண்டார்.  நடவ்ராந்தா என்ற தனது நாடகக் குழுவுடன் நாடகங்களை நிகழ்த்தினார். நாடகம் மற்றும் திரையுலகில் இவரது பங்களிப்பை அங்கீகரித்து, இராதாவுக்கு 2010 இல் ஆன்மீக மற்றும் கலாச்சார மையமான *காகினேலே கனக குரு பீடம்* மூலம் கனக ரத்னா விருது வழங்கப்பட்டது. தமிழ்த் திரையுலகில் இவர் **குமாரி ராதா** என்று அழைக்கப்பட்டார்.

## ஆரம்பகால வாழ்க்கையும் மற்றும் தொழில்
இராதா 1948 ஆம் ஆண்டு ஒரு விவசாயக் குடும்பத்தில் இராஜலட்சுமி என்ற பெயரில் பிறந்தார். நடிகையாக வேண்டும் என்ற ஆர்வத்தால் பள்ளிப் படிப்பை கைவிட்டுவிட்டார். 1964 ஆம் ஆண்டு *நவகோடி நாராயணா* என்ற கன்னடத் திரைப்படத்தில் நடிகர் ராஜ்குமாருடன் முக்கிய வேடத்தில் நடித்ததன் மூலம் அறிமுகமானார். 1966 ஆம் ஆண்டு வெளியான தாழம்பூ  என்ற தமிழ் படத்தில் குறிப்பிடத்தக்க வேடத்தில் நடித்தார். 1960கள் மற்றும் 1970களில் தென்னிந்தியத் திரையில் எம். ஜி. இராமச்சந்திரன், சிவாஜி கணேசன், என். டி. ராமராவ், ஜெமினி கணேசன், அக்கினேனி நாகேஸ்வர ராவ் மற்றும் ஜெய்சங்கர் போன்ற அனைத்து முன்னணி நடிகர்களுடனும் இவர் நடித்துள்ளார்,

## இறப்பு
இராதா மாரடைப்பால் செப்டம்பர் 10, 2017 அன்று இறந்தார்.

### இராதா நடித்த தமிழ்த் திரைப்படங்கள்

* நீதிக்குப்பின் பாசம் (1963) ஜெயாவாக
* தாழம்பூ (1965), காவேரியாக
* யார் நீ? (1966) ராமராக
* காதல் படுத்தும் பாடு (1966)
* தாயின் மேல் ஆணை (1966)
* காதலித்தால் போதுமா (1967) மஞ்சுவின் சகோதரியாக
* நான் (1967)
* நான் யார் தெரியுமா (1967)
* பெண் என்றால் பெண் (1967)
* ராஜாத்தி (1967)
* சுந்தரமூர்த்தி நாயனார் (1967)
* நிமிர்ந்து நில் (1968)
* சத்தியம் தவறாதே (1968)
* நீயும் நானும் (1968)
* பொண்ணு மாப்பிள்ளை (1969)
* தங்கச் சுரங்கம் (1969)
* இரமாவாக சி. ஐ. டி. சங்கர் (1970)

## மேற்கோள்கள்

## வெளி இணைப்புகள்
* 

பகுப்பு:20 ஆம் நூற்றாண்டு இந்தியப் பெண் தொழிலதிபர்கள்
பகுப்பு:20 ஆம் நூற்றாண்டு இந்தியத் தொழிலதிபர்கள்
பகுப்பு:இந்தியப் பெண் திரைப்படத் தயாரிப்பாளர்கள்
பகுப்பு:20 ஆம் நூற்றாண்டின் இந்திய நடிகைகள்
பகுப்பு:கன்னடத் திரைப்படத் தயாரிப்பாளர்கள்
பகுப்பு:இந்தித் திரைப்பட நடிகைகள்
பகுப்பு:மலையாளத் திரைப்பட நடிகைகள்
பகுப்பு:தெலுங்குத் திரைப்பட நடிகைகள்
பகுப்பு:தமிழ்த் திரைப்பட நடிகைகள்
பகுப்பு:கன்னடத் திரைப்பட நடிகைகள்
பகுப்பு:இந்தியத் திரைப்பட நடிகைகள்
பகுப்பு:2017 இறப்புகள்
பகுப்பு:1948 பிறப்புகள்
மன்மாட்

**மன்மாட்** (*Manmad*) ( இந்தியாவின் மகாராட்டிரம் மாநிலத்தின் நாசிக் மாவட்டத்தில் உள்ள மன்மாட் வருவாய் வட்டத்தின் நிர்வாகத் தலைமையிடமும்,  நகராட்சியும் ஆகும். மன்மாட் நகரம், மாவட்டத் தலைமையிடமான நாசிக்கிற்கு வடகிழக்கே 87.8 கிலோமீட்டர் தொலைவிலும்; மாநிலத் தலைநகரம் மும்பைக்கு வடகிழக்கே 252.9 கிலோ மீட்டர் தொலைவிலும் உள்ளது.
இந்நகரம் கடல்மட்டத்திலிருந்து 580 மீட்டர் (1902&nbsp;அடி) உயரத்தில் அமைந்துள்ளது.

மன்மாட் நகரத்தில் இந்திய உணவுக் கழகத்தின் பெரிய அளவிலான தானியக் கிட்டங்கிகள் உள்ளது.மேலும் பாரத பெட்ரோலியம் மற்றும் இந்தியன் ஆயில் கார்பரேசன் நிறுவனங்களின் அலுவலகங்கள் உள்ளது. இந்நகரத்தில் சீக்கியர்களின் குருத்துவார் அமைந்துள்ளது.
மத்திய ரயில்வேயின் பனிமனை மன்மாட் நகரத்தில் உள்ளது.
பாரத பெட்ரோலியம் நிறுவனம் மன்மாட் நகரத்தில் பெட்ரோலியப் பொருட்களை இருப்பில் வைத்து கொள்வதற்கு, நிலத்தடி சேமிப்பு கிட்டங்கி வசதிகள் கொண்டுள்ளது. 

## போக்குவரத்து
### மன்மாட் தொடருந்து நிலையம்
மும்பை, பூசாவல், தௌந்து, புனே, ஐதராபாத், திருப்பதி,  பெங்களூர், கொங்கண் பகுதிகளை இணைக்கும் இருப்புப் பாதையில் மன்மாட் சந்திப்பு தொடருந்து நிலையம் உள்ளது..

## மக்கள் தொகை பரம்பல்
2011ஆம்  ஆண்டின் இந்திய மக்கள் தொகை கணக்கெடுப்பின்படி 29 வார்டுகள் மற்றும் 16,077 குடியிருப்புகள்  கொண்ட மன்மாட் நகரத்தின்  மக்கள் தொகை 80,058 ஆகும். அதில் 40,816 ஆண்கள் மற்றும் 39,242  பெண்கள் உள்ளனர். இதன் மக்கள் தொகையில் பட்டியல்  உள்ளனர். மக்கள் தொகையில் 6 வயதிற்குட்பட்ட குழந்தைகள் 12% வீதம் உள்ளனர்.  பாலின விகிதம் 1000 ஆண்களுக்கு 961 பெண்கள் வீதம் உள்ளனர். சராசரி எழுத்தறிவு 89.8% ஆக  உள்ளது. பட்டியல் சமூகத்தவர்கள் மற்றும் பட்டியல் பழங்குடிகள் முறையே 21,331 மற்றும் 4,022 ஆக உள்ளனர். இந்து சமயத்தினர் 65.42%, இசுலாமியர் 20.05%, சமணர்கள்  2.56%, பௌத்தர்கள் 8.38%, கிறித்தவர்கள் 2.91%, சீக்கியர்கள் 0.42%  மற்றும் பிற சமயத்தினர்  0.27% வீதம்  உள்ளனர்.

## மேற்கோள்கள்

பகுப்பு:நாசிக் மாவட்டம்
பகுப்பு:மகாராட்டிர மாநிலத்திலுள்ள ஊர்களும் நகரங்களும்
இந்தியாவின் அடையாள ஆவணங்கள்

**இந்தியாவின் அடையாள ஆவணங்கள்** (*Identity documents of India*), இந்தியாவில் அரசு சலுகைகளைப் பெறவும், பரிவர்த்தனை மேற்கொள்வதற்கும் அடையாள ஆவணங்கள் அதிகளவில் பயன்படுத்தப்படுகிறது. ஆதார் அடையாள அட்டைக்கு பதிலாக பின்வரும் ஆவணங்கள் தேசிய அடையாள ஆவணமாகப் பயன்படுத்தப்படுகிறது.
## இந்தியாவின் தேசிய அடையாள ஆவணங்கள்
* ஆதார் அடையாள அட்டை 
* வாக்காளர் அடையாள அட்டை
* இந்திய கடவுச்சீட்டு
* ஆயுஸ்மான் பாரத் மருத்துவக் காப்பீட்டு அடையாள அட்டை
* வெளிநாடு வாழ் இந்தியர்களுக்கான அடையாள அட்டை  Ministry of External Affairs of the Republic of India 
* இந்திய வம்சாவளியைச் சேர்ந்தவருக்கான அடையாள அட்டை
* நிரந்தர கணக்கு எண்
* இந்திய ஓட்டுநர் உரிமம் (Ministry of Road Transport & Highways (MoRTH) Government of India)
* அரசு குடும்ப அட்டை 
* நாடற்ற மக்களுக்கான இந்திய அடையாள அட்டை 
* பிறப்புச் சான்றிதழ் 
* பள்ளி/கல்லூரி/பல்கலைக்கழக மாற்றுச் சான்றிதழ் (Transfer Certificate)
* அரசு, பொதுத்துறை நிறுவனங்கள், உள்ளாட்சி அமைப்புகள் வழங்கும் சேவை அடையாள அட்டை
* அரசு ஓய்வூதியர் புத்தகம் அல்லது சான்றிதம் 
* காப்பீட்டு நிறுவனங்கள் வழங்கும் காப்பீட்டு பத்திரம்
* பட்டியல் சமூகத்தவர் & பட்டியல் பழங்குடியினருக்கான சான்றிதழ்
* தியாகிகள் ஓய்வூதிய அடையாள அட்டை
* அசையாச் சொத்துகள் குறித்த பட்டா, சிட்டா & பத்திர ஆவணங்கள்
* இரயில்வே அடையாள அட்டைகள் 
* பள்ளி மாணவர்களுக்கான அடையாள அட்டை
* எரிவாயு இணைப்பு பில்
* வங்கி/அஞ்சலக கணக்குப் புத்தகம்
* ஓய்வூதியர் அடையாள அட்டை
* மாற்றுத் திறனாளிகளுக்கானச் சான்றிதழ்
* திருமணச் சான்றிதழ்
* அரசிதழில் பெயர் மாற்றம் செய்த சான்றிதழ்
* சொத்து வரி & நில வரி செலுத்திய ரசீது
அடையாள ஆவணங்கள் கீழ்கண்ட பல்நோக்கு காரணங்களுகாக பயன்படுத்தலாம்:
* உள்நாட்டு மற்றும் வெளிநாட்டுப் பயணங்கள்
* திறன் பேசிக்கான சிம் கார்டு பெறுவதற்கு 
* இந்தியக் கடவுச் சீட்டு பெறுவதற்கு 
*மத்திய & மாநில அரசுகளின் உதவிகள் பெறுவதற்கு  
* சில சந்தர்ப்பங்களில் சட்ட அமலாக்க அதிகாரிகளால் கேட்கப்படும்போது 
## மேற்கோள்கள்


பகுப்பு:இந்திய அரசின் அடையாள ஆவணங்கள்
தாக்கோ ரோமானா

**தாக்கோ ரோமானா** (*Daggo Romana*) இந்தியாவின் பஞ்சாப் மாநிலத்தில் அமைந்துள்ள பரித்கோட் மாவட்டத்தில் உள்ள ஒரு கிராமம் ஆகும். 

## மக்கள் தொகையியல்
2011 ஆம் ஆண்டு மேற்கொள்ளப்பட்ட இந்திய மக்கள் தொகைக் கணக்கெடுப்பின் படி தாக்கோ ரோமானா கிராமத்தின் மக்கள்தொகை 1420 ஆகும். இம்மக்கள் தொகையில் 750 ஆண்களும் 670 பெண்களும் இருந்தனர். தாக்கோ ரோமானா கிராமத்தின் அஞ்சல் குறியீட்டு எண் 151203 ஆகும். கிராமம் 434  எக்டேர் பரப்பளவில் பரந்து விரிந்துள்ளது.

தாக்கோ ரோமானா கிராமத்தில் 0-6 வயதுடைய குழந்தைகள் 145 பேர் இருந்தனர். இந்த எண்ணிக்கை கிராமத்தின் மொத்த மக்கள் தொகையில் 10.21% ஆகும். மேலும் இக்கிராமத்தின் சராசரி பாலின விகிதம் 893 ஆகும். இச்சதவீதம் பஞ்சாப் மாநில சராசரியான 895 என்பதைவிட குறைவாகும். மக்கள் தொகை கணக்கெடுப்பின்படி தாக்கோ ரோமானா குழந்தை பாலின விகிதம் 883 ஆகும். இவ்விகிதம் பஞ்சாப் மாநில சராசரியான 846 என்பதை விட அதிகம் ஆகும். 

பஞ்சாபை விட தாக்கோ ரோமானா கிராமத்தில் கல்வியறிவு விகிதம் குறைவாக உள்ளது. 2011 ஆம் ஆண்டில், இக்கிராமத்தின் கல்வியறிவு விகிதம் 71.14% ஆக இருந்தது. பஞ்சாபின் கல்வியறிவு விகிதம் 75.84% ஆகும். இதில் ஆண்களின் கல்வியறிவு விகிதம் 76.08% ஆகவும், பெண்களின் கல்வியறிவு விகிதம் 65.61% ஆகவும் இருந்தது.

## மேற்கோள்கள்

பகுப்பு:பரித்கோட் மாவட்டம்
பகுப்பு:பஞ்சாப் (இந்தியா) மாநிலத்திலுள்ள ஊர்களும் நகரங்களும்
துர்கோட்டு

**துர்கோட்டு** (*Dhurkot*) இந்தியாவின் பஞ்சாப் மாநிலத்தில் அமைந்துள்ள பரித்கோட் மாவட்டத்தில் உள்ள ஒரு கிராமம் ஆகும். சில நேரங்களில் துல்கோட்டு என்ற பெயராலும் அழைக்கப்படுகிறது.

## மக்கள் தொகையியல்
2011 ஆம் ஆண்டு மேற்கொள்ளப்பட்ட இந்திய மக்கள் தொகைக் கணக்கெடுப்பின் படி துர்கோட்டு கிராமத்தின் மக்கள்தொகை 3673 ஆகும். இம்மக்கள் தொகையில் 1939 ஆண்களும் 1734 பெண்களும் இருந்தனர். கிராமத்தில் மொத்தம் 672 குடும்பங்கள் இருந்தன. துர்கோட்டு கிராமத்தின் அஞ்சல் குறியீட்டு எண் 151213 ஆகும். கிராமம் 971  எக்டேர் பரப்பளவில் பரந்து விரிந்துள்ளது.

துர்கோட்டு கிராமத்தில் 0-6 வயதுடைய குழந்தைகள் 364 பேர் இருந்தனர். இந்த எண்ணிக்கை கிராமத்தின் மொத்த மக்கள் தொகையில் 9.91% ஆகும். மேலும் இக்கிராமத்தின் சராசரி பாலின விகிதம் 894 ஆகும். இச்சதவீதம் பஞ்சாப் மாநில சராசரியான 895 என்பதைவிடக் குறைவு. மக்கள் தொகை கணக்கெடுப்பின்படி துல்கோட்டின் குழந்தை பாலின விகிதம் 989 ஆகும். இவ்விகிதம் பஞ்சாப் மாநில சராசரியான 846 என்பதை விட அதிகம் ஆகும். 

பஞ்சாபை விட துர்கோட்டு கிராமத்தில் கல்வியறிவு விகிதம் குறைவாக உள்ளது. 2011 ஆம் ஆண்டில், இக்கிராமத்தின் கல்வியறிவு விகிதம் பஞ்சாபின் 75.84% உடன் ஒப்பிடும்போது 62.19% ஆக இருந்தது. இதில் ஆண்களின் கல்வியறிவு விகிதம் 67.31% ஆகவும், பெண்களின் கல்வியறிவு விகிதம் 56.41% ஆகவும் இருந்தது. 

## மேற்கோள்கள்

பகுப்பு:பரித்கோட் மாவட்டம்
பகுப்பு:பஞ்சாப் (இந்தியா) மாநிலத்திலுள்ள ஊர்களும் நகரங்களும்
சீக்கிய சமயத்தின் ஐந்து சிம்மாசனங்கள்

**சீக்கியத்தின் ஐந்து சிம்மாசனங்கள்** அல்லது **தக்த்** அல்லது **தக்த்கல்** (*takht*) சீக்கிய சமயத்தின் ஆன்மீக மையம் ஆகும். இந்த ஐந்து சிம்மாசனங்களில் குருத்துவார்கள் அமைந்துள்ளது. இந்த ஐந்து சிம்மாசனங்களில் மூன்று பஞ்சாபிலும், ஒன்று பாட்னாவிலும், மற்றொன்று மகாராஷ்டிரா மாநிலத்தின் நான்தேட் நகரத்திலும் அமைந்துள்ளது.

முதல் சிம்மாசனத்தை குரு கோவிந்த் சிங் என்பவர் அமிர்தசரஸ் நகரத்தில் உள்ள பொற்கோயில் எனப்படும் ஹர்மந்திர் சாகிப் குருத்துவார்  வளாகத்தில் 1609ஆம் ஆண்டில் அகால் தக்த் நிறுவினார். இதுவே சீக்கிய சமயத்தின் தலைமை அதிகாரம் மிக்க சிம்மாசனம் மற்றும் கால்சாவின் தலைமையிடம் ஆகும். இவ்விடத்தில் சீக்கிய தலைமை குரு சீக்கியத்தின் கொள்கை முடிவு, வழக்குகள் மீதான தீர்ப்புகள் மற்றும் இராணுவ நடவடிக்கைகள் தொடர்பான முடிவுகள் அறிவிப்பார்.
## பிற நான்கு சிம்மாசனங்கள்
# அனந்தபூர் சாகிப் குருத்துவார் - அனந்த்பூர் சாஹிப், ரூப்நகர் மாவட்டம், பஞ்சாப்
# தம்தமா சாகிபு - பட்டிண்டா மாவட்டம், பஞ்சாப்
# ஹசூர் சாகிப் குருத்துவார், நான்தேட், மகாராட்டிரம்
# பாட்னா சாகிப் குருத்துவார் - பாட்னா,  பீகார்
## மேற்கோள்கள்

பகுப்பு:சீக்கியம்
பகுப்பு:சீக்கிய வரலாறு
பயண ஒளிப்படவியல்

**பயண ஒளிப்படவியல்** *(Travel photography)* என்பது ஒரு வகை ஒளிப்படமாகும், இது ஒரு பகுதியின் நிலப்பரப்பு, மக்கள், கலாச்சாரங்கள், பழக்கவழக்கங்கள் மற்றும் வரலாற்றை ஆவணப்படுத்துவதை உள்ளடக்கியது. அமெரிக்காவின் ஒளிப்படக் கழகம், ஒரு பயண ஒளிப்படத்தை ஒரு படம் என்று வரையறுக்கிறது, அது ஒரு காலம் மற்றும் இடத்தின் உணர்வை வெளிப்படுத்துகிறது, ஒரு நிலம், அதன் மக்கள் அல்லது ஒரு கலாச்சாரத்தை அதன் இயற்கையான நிலையில் சித்தரிக்கிறது, மேலும் எந்த புவியியல் வரம்புகளும் இதில் இல்லை என்று கூறப்படுகிறது.

பயண ஒளிப்படக் கலை என்பது அது உள்ளடக்கிய உட்பொருளின் அடிப்படையில் மிகவும் வெளிப்படையான ஒன்றாகும். பல பயண ஒளிப்படக் கலைஞர்கள் பயண உருவப்படங்கள், நிலப்பரப்பு அல்லது ஆவணப்படம் ஒளிப்படம் எடுத்தல் மற்றும் பயணத்தின் அனைத்து அம்சங்களையும் படம்பிடிப்பது போன்ற ஒளிப்படக் கலையின் ஒரு குறிப்பிட்ட அம்சத்தில் நிபுணத்துவம் பெற்றவர்கள். இன்றைய பயண ஒளிப்படக் கலை பாணியின் பெரும்பகுதி, நேஷனல் ஜியோகிராஃபிக் போன்ற பத்திரிகைகளில் ஸ்டீவ் மெக்கரி போன்ற ஒளிப்படக் கலைஞர்களின் ஆரம்பகால படைப்புகளிலிருந்து பெறப்பட்டது. இந்த வகையான ஒளிப்படக் கலை, பல்வேறு கிடைக்கக்கூடிய சூழ்நிலைகளில் பல்வேறு வகையான உட்பொருளை படம்பிடிப்பதை உள்ளடக்கியது, எ.கா. குறைந்த ஒளியில் ஒளிப்படம் எடுத்தல், கட்டிடங்கள் மற்றும் நினைவுச்சின்னங்களின் வெளிப்புறங்களில்  கிடைக்கக்கூடிய சுற்றுப்புற ஒளியில் ஒளிப்படம் எடுத்தல், சில நேரங்களில் சூழ்நிலைகள் பாதகமாக இருக்கும் தெருக்களில் படம்பிடித்தல், அரிதாக நிகழும் தருணங்களைப் படம்பிடித்தல், நிலப்பரப்புகளைப் படம்பிடிக்கும் போது ஒளியின் மாய வித்தையைப் படம்பிடித்தல் போன்றவை அடங்கும்.

## மேற்கோள்கள்

பகுப்பு:ஒளிப்படவியல் வகைகள்
பகுப்பு:ஒளிப்பட நுட்பங்கள்
பியூதாண்டைட்டு

**பியூதாண்டைட்டு** (*Beudantite*) என்பது  PbFe3(OH)6SO4AsO4என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். இரண்டாம் நிலை கனிமமான இக்கனிமம் ஆக்சிசனேற்ற மண்டலங்களில் காணப்படுகிறது. ஈயம், இரும்பு, ஆர்சனேட்டு, சல்பேட்டு வகை கனிமமாக கருதப்படுகிறது.  

பன்னாட்டு கனிமவியல் சங்கம் பியூதாண்டைட்டு கனிமத்தை Bdn என்ற குறியீட்டால் அடையாளப்படுத்துகிறது.

பியூதாண்டைட்டு கனிமம் அலுனைட்டு குழுவின் துணைக்குழுவில் உள்ளது. இது பாசுபேட்டு கார்கைட்டின் ஆர்சனேட்டு ஒப்புமையாகும். பியூதாண்டைட்டு செக்னிடைட்டு மற்றும் பிளம்போசரோசைட்டுடன் சேர்ந்து ஒரு திண்ம-கரைசலையும் உருவாக்குகிறது.

பியூதாண்டைட்டு கனிமம் முக்கோண படிக அமைப்பில் படிகமாகிறது. தகடு, கடுமையான சாய்சதுரப்பிழம்புரு, போலி-கனசதுரம் மற்றும் போலி-கனசதுர எண்முக அமைப்பு உள்ளிட்ட பல்வேறு படிக வடிவங்களில் படிகமாகிறது. 

பியூதாண்டைட்டு கனிமம் கார்மினைட்டு, சிகோரோடைட்டு, மைமெடைட்டு, தசுசெரைட்டு, ஆர்சனியோசிடரைட்டு, பார்மகோசைடரைட்டு, ஒலிவெனைட்டு, பேயில்டோனைட்டு, தஃப்டைட்டு, ஆங்கிள்சைட்டு, செருசைட்டு மற்றும் அசுரைட்டு ஆகிய கனிமங்களுடன் இணைந்து தோன்றுகிறது. 

## கண்டுபிடிப்பு
செருமனி நாட்டின் ரைன்லேண்டு-பாலடினேட்டின் வெசுட்டர்வால்டில் உள்ள வைட் அயர்ன் சுபார் மாவட்டத்தில் உள்ள லூயிசு சுரங்கத்தில் 1826 ஆம் ஆண்டு பியூதாண்ன்டைட்டு கனிமம் முதன்முதலில் கண்டுபிடிக்கப்பட்டதுசு பியூதாண்டின் (1787–1850) நினைவாக பியூதாண்ன்டைட்டு என்று பெயரிட்டார்.

## மேற்கோள்கள்

பகுப்பு:சல்பேட்டுக் கனிமங்கள்
பகுப்பு:ஆர்சனேட்டு கனிமங்கள்
பகுப்பு:இரும்புக் கனிமங்கள்
பகுப்பு:கனிமங்கள்
பகுப்பு:ஈயக் கனிமங்கள்
பகுப்பு:முக்கோணவமைப்புக் கனிமங்கள்
காகேசியன் செப்பர்டு நாய்

**காக்கேசியன் செப்பர்டு நாய்** (*Caucasian Shepherd Dog*) என்பது காக்கேசியா பிரதேச நாடுகளான ஜார்ஜியா, ஆர்மீனியா, அசர்பைஜான், மற்றும் தெற்கு உருசியா பகுதிகளில் உள்ள காக்கேசிய மலைகள் மற்றும்  ஸ்டெப்பி புல்வெளிகளில் மேயும் கால்நடைகளை பாதுகாப்பதற்காக வளர்க்கப்படும் உள்ளூர் நாய் இனம் ஆகும். மேலும் 
## பண்புகள்
காக்கேசியன் செப்பர்டு நாய் பொதுவாக 45 முதல் 70 கிலோ வரை  (99–154 பவுண்டு) எடையுள்ளதாக இருக்கும். பெண் நாய்களின் உயரம் 67–70 செ.மீ (26–28 அங்குலம்) வரையும், ஆண் நாய்கள் 72–75 செ.மீ  (28–30 அங்குலம்) உயரம் கொண்டிருக்கும். 2020ஆம் ஆண்டில் இதன் ஆயுட்காலம் 10–11 ஆண்டுகள் என அறிவிக்கப்பட்டது. 
## பயன்பாடு
முன்னர் காக்கேசியன் செப்பர்டு நாய்களை காவல் நாய்களாகவும், கரடி வேட்டை நாய்களாகவும் பணியாற்றியது. தற்போது இந்நாய்கள் உருசியாவில் சிறைக் காவல் நாய்களாக வேலை செய்கிறது.
## கட்டுப்பாடுகள்
காக்கேசியன் செப்பர்டு இன நாய்களை டென்மார்க்கில் தடைசெய்யப்பட்டுள்ளது.மேலும் உருசியாவில் கட்டுப்பாடுகளுக்கு உட்பட்டது.
## இதனையும் காண்க
* ஜெர்மானிய மேய்ப்பன் நாய்
## மேற்கோள்கள்

பகுப்பு:நாய்கள்
தெற்கு உருசியா

**தெற்கு உருசியா** (*Southern Russia*) என்பதை பேச்சு வழக்கில் ஐரோப்பிய உருசியாவின் தெற்குப் பகுதி என்றும் அழைப்பர். காக்கேசியா பிரதேசத்தில் அமைந்த தெற்கு உருசியாவில் உருசிய தெற்கு நடுவண் மாவட்டம் மற்றும் உருசிய வடக்கு காகசியன் நடுவண் மாவட்டம் அமைந்துள்ளது. தெற்கு உருசியாவில் பெரும்பான்மையாக கோசாக் மக்கள் வாழ்கின்றனர். காகேசியன் செப்பர்டு நாய்கள் தெற்கு உருசியாவில் மேய்ச்சல் கால்நடைகளுக்குப் பாதுகாப்பு அளிக்க வளர்க்கப்பட்டது.
## மேற்கோள்கள்

பகுப்பு:உருசியாவின் புவியியல்
வைபவ் சூர்யவன்சி

**வைபவ் சூர்யவன்சி** (பிறப்பு 27 மார்ச் 2011) பீகார், ராஜஸ்தான் ராயல்சு அணிக்காக விளையாடும் ஓர் இந்தியத் துடுப்பாட்ட வீரர் ஆவார். இடது கை மட்டையாளரான இவர், 2024-ஆம் ஆண்டு தனது 12 வயதில் ரஞ்சிக் கோப்பையில் பீகார் அணிக்காக முதல் தரப் போட்டிகளில் அறிமுகமானார். அதே ஆண்டின் பிற்பகுதியில், இந்தியன் பிரீமியர் லீக் ஒப்பந்தத்தில் கையெழுத்திட்ட இளைய வீரர் ஆனார். 13 வயதில் ராஜஸ்தான் ராயல்சில் சேர்ந்தார். பட்டியல் அ துடுப்பாட்டப் போட்டியில் விளையாடிய இளம் வயது வீரரானார்.

## ஆரம்ப கால வாழ்க்கை
வைபவ் சூரியவன்சி மார்ச் 27, 2011-இல் இந்தியாவின் பீகார் மாநிலம், சமஸ்திபூர் மாவட்டத்தில் உள்ள தாஜ்பூரில் பிறந்தார். ஒன்பது வயதிலேயே துடுப்பாட்டம் விளையாடத் தொடங்கினார். துவக்க காலங்களில் தனது தந்தையிடம் பயிற்சி பெற்றார்.

## உள்ளூர்ப் போட்டிகள்
வைபவ் சூர்யவன்சி 12 வயது சிறுவராக பீகாரின் 19 வயதுக்குட்பட்ட அணிக்காக வினூ மன்கட் கோப்பையில் விளையாடினார். சனவரி 2024-இல், மும்பைக்கு எதிரான போட்டியில் பீகார் அணிக்காக தனது முதல் தரப் போட்டியில் அறிமுகமானார். இதன் மூலம், பீகார் அணிக்காக ரஞ்சிக் கோப்பையில் விளையாடிய இரண்டாவது இளம் வயது வீரர் வீரர் என்ற பெருமையையும், ஒட்டுமொத்தமாக நான்காவது இளைய வீரர் என்ற பெருமையையும் பெற்றார். யுவராஜ் சிங்கின் (15 ஆண்டுகள் 57 நாட்கள்) சாதனையை முறியடித்தார். அலிமுத்தீன் என்பவர், 1942-43 ஆண்டில் ராஜ்புதனாவுக்காக 12 ஆண்டுகள் 73 நாட்கள் வயதில் அறிமுகமான இளம் வயது வீரர் எனும் சாதனையினைத் தக்க வைத்துள்ளார்.

### ஐபிஎல்
நவம்பர் 2024-இல், சூர்யவன்சி 13- ஆம் வயதில் ராஜஸ்தான் ராயல்ஸ் அணியால் 1 கோடி ரூபாய்க்கு  ஏலத்தில் தேர்ந்தெடுக்கப்பட்டதன் மூலம், இந்தியன் பிரீமியர் லீக் ஒப்பந்தத்தில் கையெழுத்திட்ட இளைய வீரராக ஆனார்.

வைபவ் சூர்யவன்சி 2025 ஏப்ரல் 19-இல் தனது 14-ஆம் வயதில் அறிமுகமானர். ராஜஸ்தான் ராயல்ஸ் அணிக்காக டெல்லி கேபிடல்ஸ் அணிக்கு எதிராக அறிமுகமானார். 2008 ஆம் ஆண்டில் ஐபிஎல்லின் முதல் போட்டி தொடங்கப்பட்ட பின்னர் பிறந்த முதல் ஐபிஎல் வீரர் இவர் என்பது குறிப்பிடத்தக்கது. தனது முதல் ஐபிஎல் போட்டியில், முதல் பந்தில் ஆறு ஓட்டங்கள் உட்பட 20 பந்துகளில் 34 ரன்கள் எடுத்தார்.

28 ஏப்ரல் 2025 -இல், சூர்யவன்சி ஐபிஎல் வரலாற்றில் நூறு ஓட்டங்கள் அடித்த இளைய வீரர் ஆனார். குஜராத் டைட்டன்சுக்கு எதிரான போட்டியில் 14 வயது 32 நாட்களில் இந்தச் சாதனையை நிகழ்த்தினார்.

## வயதுச் சிக்கல்
சூரியவன்சியின் முறையான பிறந்த தேதியின் நம்பகத்தன்மை குறித்து சந்தேகங்கள் எழுப்பப்பட்டுள்ளன. 2023-ஆம் ஆண்டு ஒரு நேர்காணலில், சூர்யவன்சி தனது 14-ஆவது பிறந்தநாள் செப்டம்பர் 27, 2023 எனக் குறிப்பிட்டிருந்தார். இது இவரின் முறையான வயதை விட சுமார் ஒன்றரை வயது மூத்தவர் என்பதைக் குறிக்கிறது.

## மேற்கோள்கள்


பகுப்பு:வாழும் மக்கள்
பகுப்பு:2011 பிறப்புகள்
பகுப்பு:இந்தியத் துடுப்பாட்டக்காரர்கள்
பகுப்பு:பீகார் துடுப்பாட்டக்காரர்கள்
பெல்டங்கா சட்டமன்றத் தொகுதி

**பெல்டங்கா சட்டமன்றத் தொகுதி** (Beldanga Assembly constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது முர்சிதாபாத் மாவட்டத்தில் அமைந்துள்ளது. பெல்டங்கா, பகரம்பூர் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.

## சட்டமன்ற உறுப்பினர்கள்

## தேர்தல் முடிவுகள்
### 2021

## மேற்கோள்கள்

பகுப்பு:மேற்கு வங்காள சட்டமன்றத் தொகுதிகள்
இரியா மசூம்தார் சிங்கால்

**இரியா மசூம்தார் சிங்கால்** (பிறப்பு 1982) ஒரு முறை பயன்படுத்தும் மக்கும் தன்மை கொண்ட பொருட்களை உருவாக்கும் ஓர் இந்தியத் தொழில் முனைவோர் ஆவார். இவர் நாரி சக்தி புரஸ்கார் விருது பெற்றுள்ளார்.

## வாழ்க்கை
இரியா 1982 ஆம் ஆண்டு மும்பையில் பிறந்தார். பிரிஸ்டல் பல்கலைக்கழகம், ஆக்சுபோர்டு பல்கலைக்கழகம், போன்ற பல்கலைக்கழகங்களில் கல்வி பயின்றார். இலண்டன், துபாயில் சிறுது காலம் தங்கியிருந்த இவர், பின்னர் 2009 இல் இந்தியா திரும்பி பைசர் மருந்து நிறுவனத்தின் இலண்டன் அலுவலகத்தில் விற்பனையாளராகப் பணிபுரிந்தார். மறுசுழற்சி செய்யாது நெகிழிகள் அப்புறப்படுத்தப்படுவதைக் கண்டு வியந்த இரியா மே 2009 இல், இந்தியாவில் மக்கும் பொருட்களை உருவாக்க $1 மில்லியன் முதலீட்டுடன் *ஈகோவேர் சொயூஷன்ஸ்* என்ற ஒரு நிறுவனத்தைத் தொடங்கினார்.
வலது|thumb| நாரி சக்தி விருதினைப் பெறும் இரியா சிங்கால், மார்ச் 2019
இரியா, 20 ஊழியர்களைத் தனது நிறுவனத்தில் பணிக்கு சேர்த்துக் கொண்டு தனது தயாரிப்புகளை சந்தைப்படுத்த முயன்றார். ஆனால் இவருக்கு போதிய வரவேற்பு கிடைக்கவில்லை. இவரது தயாரிப்புகள் 90 நாட்களில் மண்ணில் மக்கும் வகையில் உருவாக்கப்பட்டது.

இவரது நிறுவனம் சமையல் கருவி, தட்டுகள் போன்ற ஒருமுறை பயன்படுத்தும் பொருட்களை உருவாக்குகிறது. அவை தானியத் தொழிலில் இருந்து வெளியேறும் கழிவுகளிலிருந்து தயாரிக்கப்படுகின்றன. இந்திய ரயில்வே இவரது முக்கியமான வாடிக்கையாளர்களில் ஒன்றாகும்.

2019 ஆம் ஆண்டில் இந்தியாவில் "நிலையான உணவுப் பொட்டலம் தயாரிக்கும் துறையில் முன்னோடியாக இருந்ததற்காக" இவருக்கு நாரி சக்தி விருது வழங்கப்பட்டது.  இந்த விருதை இந்தியக் குடியரசுத் தலைவர் ராம் நாத் கோவிந்த் புது தில்லியில் உள்ள குடியரசுத் தலைவர் இல்லத்தில் வழங்கினார்.

## விருதுகள் மற்றும் கௌரவங்கள்

* நாரி சக்தி விருது 
* உலகப் பொருளாதார மன்றம் வழங்கிய ‘இளம் உலகளாவிய தலைவர்’
* இந்திய தொழில்துறை கூட்டமைப்பின் பெண்கள் அதிகாரமளித்தல் மற்றும் சுத்தமான காற்றுக்கான தேசிய குழுவின் உறுப்பினர்.

## மேற்கோள்கள்

பகுப்பு:வாழும் மக்கள்
பகுப்பு:1982 பிறப்புகள்
பகுப்பு:21 ஆம் நூற்றாண்டு இந்தியப் பெண் தொழிலதிபர்கள்
பகுப்பு:நாரி சக்தி விருது பெற்றவர்கள்
தமிழ்விக்கி (கலைக்களஞ்சியம்)

**தமிழ்விக்கி** என்பது விஷ்ணுபுரம் வாசகர் வட்டம் நடத்தும் ஒரு தகவல் களஞ்சியத் தளமாகும். எழுத்தாளர் ஜெயமோகன் 2022 ஆம் ஆண்டு மே மாதம் இத்தளத்தைத் தொடங்கினார். இத்தளத்தில் தமிழ் இலக்கியம், கலை, பண்பாடு ஆகிய துறைகளில் கலைக்களஞ்சியக் கட்டுரைகள் உருவாக்கப்படுகின்றன. இதன் ஆசிரியராக வரலாற்று ஆய்வாளர் அ. கா. பெருமாள் பொறுப்பு வகிக்கிறார். சி. மௌனகுரு, நாஞ்சில் நாடன், சோ. தர்மன், ஆ.ரா. சிவக்குமாரன், மா.சுப்பிரமணியம், தெ.வே.ஜெகதீசன், ப.சரவணன், ஜெயமோகன், சுனில் கிருஷ்ணன், சுசித்ரா ஆகியோர் ஆசிரியர் குழு உறுப்பினர்களாக உள்ளனர்.

## தமிழ் விக்கி- தூரன் விருது
பண்பாடு, இலக்கியம் ஆகிய களங்களில் பங்காற்றுபவர்களுக்கு இத்தளத்தின் சார்பில் ஆண்டுதோறும் *தமிழ் விக்கி தூரன்* என்ற பெயரில் விருது வழங்கப்படுகிறது.
# கரசூர் பத்மபாரதி (2022)
# மு. இளங்கோவன் (2023)
# மோ.கோ. கோவைமணி (2024)

## மேற்கோள்கள்

பகுப்பு:இணையத் தமிழ்க் கலைக்களஞ்சியங்கள்
எல். ஆர். சிவராமே கவுடா

**எல். ஆர். சிவராமே கவுடா** (*L. R. Shivarame Gowda*) (பிறப்பு 1 சூன் 1956) என்பவர் ஓர் இந்திய அரசியல்வாதியும் கருநாடக சுதந்திரப் பள்ளிகள் நிர்வாகக் கூட்டமைப்பின் தலைவரும் ஆவார். 2018 நவம்பர் 6 இல், மாண்டியா நாடாளுமன்றத் தொகுதியில் இருந்து நாடாளுமன்ற உறுப்பினராகத் தேர்ந்தெடுக்கப்பட்டார். ஏப்ரல் 2023 இல், இவர் பாரதிய ஜனதா கட்சியில் சேர்ந்தார். இருப்பினும், பிப்ரவரி 16,2025 இல் மீண்டும் இந்திய தேசிய காங்கிரசில் சேர்ந்தார்.

## தனிப்பட்ட வாழ்க்கை
இவர் நாகமங்கள மாண்டியா மாவட்டத்தின் லாலநகேரேயில் படேல் எல். ராமேகவுடா லட்சுமம்மாவுக்கு பிறந்தார். சிவராமெ கவுடா சுதா எஸ். கவுடாவை மணந்தார், இத்தம்பதியினருக்கு ஒரு மகனும் மகளும் உள்ளனர்.

## அரசியல் வாழ்க்கை
1978 ஆம் ஆண்டில், இவர் TAPS உறுப்பினராகச் சேர்ந்தார். 1984 ஆம் ஆண்டில், இவர் நாகமங்கள தொகுதியில் சுயேட்சை வேட்பாளராகப் போட்டியிட்டார். கருநாடக மாநில கயிறு மேம்பாட்டுக் கழகத்தின் தலைவராகவும் பணியாற்றினார்.

### வகித்த பதவிகள்
1980 முதல் 1983 வரை, கருநாடக காங்கிரஸ் இளைஞர் பிரிவின் பொருளாளராகப் பணியாற்றினார். 1983 முதல் 1987 வரை, இவர் செயலாளர் பதவியை வகித்தார், பின்னர் கருநாடக காங்கிரஸ் இளைஞர் பிரிவின் தலைவரானார். 1987 ஆம் ஆண்டில், பிந்திகனவில் தொகுதியை பிரதிநிதித்துவப்படுத்தும் மாவட்ட ஊராட்சி உறுப்பினராகத் தேர்ந்தெடுக்கப்பட்டார்.

1989 ஆம் ஆண்டில், இவர் நாகமங்கள தொகுதியில் இருந்து சுயேட்சை வேட்பாளராகப் போட்டியிட்டு சட்டமன்ற உறுப்பினராகத் தேர்ந்தெடுக்கப்பட்டார். 1994 ஆம் ஆண்டுத் தேர்தலில் அதே தொகுதியில் இருந்து சுயேட்சை வேட்பாளராக இரண்டாவது முறையாக வெற்றி பெற்றார்.

2000 ஆம் ஆண்டில், நாகமங்கள தொகுதியில் இருந்து சட்டமன்றத் தேர்தலில் பங்கேற்றார். 2000 முதல் 2004 வரை மாண்டியா மாவட்ட காங்கிரசின் தலைவராகப் பணியாற்றினார்.

## மேற்கோள்கள்

பகுப்பு:16வது மக்களவை உறுப்பினர்கள்
பகுப்பு:1956 பிறப்புகள்
பகுப்பு:வாழும் மக்கள்
பாக்தலா கலன்

**பாக்தலா கலன்** (*Bhagthala Kalan*) இந்தியாவின் பஞ்சாப் மாநிலத்தில் அமைந்துள்ள பரித்கோட் மாவட்டத்தில் உள்ள ஒரு கிராமம் ஆகும். 

## மக்கள் தொகையியல்
2011 ஆம் ஆண்டு மேற்கொள்ளப்பட்ட இந்திய மக்கள் தொகைக் கணக்கெடுப்பின் படி பாக்தலா கலன் கிராமத்தின் மக்கள்தொகை 1478 ஆகும். இம்மக்கள் தொகையில் 765 ஆண்களும் 713 பெண்களும் இருந்தனர். மொத்தமாக இங்கு 277 குடும்பங்கள் வசித்தன. பாக்தலா கலன் கிராமத்தின் அஞ்சல் குறியீட்டு எண் 151213 ஆகும். கிராமம் 747  எக்டேர் பரப்பளவில் பரந்து விரிந்துள்ளது.

பாக்தலா கலன் கிராமத்தில் 0-6 வயதுடைய குழந்தைகள் 155 பேர் இருந்தனர். இந்த எண்ணிக்கை கிராமத்தின் மொத்த மக்கள் தொகையில் 10.49% ஆகும். மேலும் இக்கிராமத்தின் சராசரி பாலின விகிதம் 932 ஆகும். இச்சதவீதம் பஞ்சாப் மாநில சராசரியான 895 என்பதைவிட அதிகமாகும். மக்கள் தொகை கணக்கெடுப்பின்படி பாக்தலா கலன் குழந்தை பாலின விகிதம் 649 ஆகும். இவ்விகிதம் பஞ்சாப் மாநில சராசரியான 846 என்பதை விட குறைவாகும்.  

பாக்தலா கலன் கிராமத்தில் கல்வியறிவு விகிதம் குறைவாக உள்ளது. 2011 ஆம் ஆண்டில், இக்கிராமத்தின் கல்வியறிவு விகிதம் 70.22% ஆக இருந்தது. பஞ்சாபின் கல்வியறிவு விகிதம் 75.84% ஆகும். இதில் ஆண்களின் கல்வியறிவு விகிதம் 74.07% ஆகவும், பெண்களின் கல்வியறிவு விகிதம் 66.26% ஆகவும் இருந்தது.

## மேற்கோள்கள்

பகுப்பு:பரித்கோட் மாவட்டம்
பகுப்பு:பஞ்சாப் (இந்தியா) மாநிலத்திலுள்ள ஊர்களும் நகரங்களும்
அரேயன்வாலா கலன்

**அரேயன்வாலா கலன்** (*Arayianwala Kalan*) இந்தியாவின் பஞ்சாப் மாநிலத்தில் அமைந்துள்ள பரித்கோட் மாவட்டத்தில் உள்ள ஒரு கிராமம் ஆகும்.  பரித்கோட்டு நகரத்திலிருந்து 8 கி.மீ தொலைவில் அரேயன்வாலா கலன் கிராமம் அமைந்துள்ளது.

## மக்கள் தொகையியல்
2011 ஆம் ஆண்டு மேற்கொள்ளப்பட்ட இந்திய மக்கள் தொகைக் கணக்கெடுப்பின் படி அரேயன்வாலா கலன் கிராமத்தின் மக்கள்தொகை 6051 ஆகும். இம்மக்கள் தொகையில் 3165 ஆண்களும் 2886 பெண்களும் இருந்தனர். மொத்தமாக இக்கிராமத்தில் 1113 குடும்பங்கள் வசித்தன. அரேயன்வாலா கலன் கிராமம் 2221 எக்டேர் பரப்பளவுக்கு பரந்து விரிந்து இருந்தது. 

அரேயன்வாலா கலன் கிராமத்தில் 0-6 வயதுடைய குழந்தைகள் 833 பேர் இருந்தனர். இந்த எண்ணிக்கை கிராமத்தின் மொத்த மக்கள் தொகையில் 13.77% ஆகும். மேலும் இக்கிராமத்தின் சராசரி பாலின விகிதம் 912 ஆகும். இச்சதவீதம் பஞ்சாப் மாநில சராசரியான 895 என்பதைவிட குறைவாகும். மக்கள் தொகை கணக்கெடுப்பின்படி அரேயன்வாலா கலன் கிராமத்தின் குழந்தை பாலின விகிதம் 889 ஆகும். இவ்விகிதம் பஞ்சாப் மாநில சராசரியான 846 என்பதை விட குறைவாகும்.  

அரேயன்வாலா கலன் கிராமத்தில் கல்வியறிவு விகிதம் குறைவாக உள்ளது. 2011 ஆம் ஆண்டில், இக்கிராமத்தின் கல்வியறிவு விகிதம் 59.01% ஆக இருந்தது. பஞ்சாபின் கல்வியறிவு விகிதம் 75.84% ஆகும். இதில் ஆண்களின் கல்வியறிவு விகிதம் 64.50% ஆகவும், பெண்களின் கல்வியறிவு விகிதம் 53.01% ஆகவும் இருந்தது.

## மேற்கோள்கள்

பகுப்பு:பரித்கோட் மாவட்டம்
பகுப்பு:பஞ்சாப் (இந்தியா) மாநிலத்திலுள்ள ஊர்களும் நகரங்களும்
ஆய்வுக் குழு

thumb|244x244px| ஆர்வர்டு கல்லூரியின் சாப்பாட்டு அறையில் மாணவர்கள் குழு ஒன்று படிக்கிறது.
ஓர் **ஆய்வுக் குழு** (study group) அல்லது **கல்விக் குழு** என்பது கல்வி பற்றி விவாதிக்க அடிக்கடி சந்திக்கும் ஒரு சிறிய குழுவாகும். இந்தக் குழுக்கள் உயர்நிலைப் பள்ளி அல்லது கல்லூரி / பல்கலைக்கழக அமைப்பில் பரவலாகவும், தொடக்கப்பள்ளி / ஜூனியர் பள்ளி, சில நேரங்களில் நடுநிலைப்பள்ளியில் காணப்படுகின்றன. தொழில்முறை மேம்பாட்டு நிறுவனங்களும் ஆய்வுக் குழுக்களை ஊக்குவிக்கலாம். பெரிய குழு அமைப்பில் இருப்பதில் சிரமம் உள்ள மாணவர்களுக்கு இவ்வகையான ஆய்வுக் குழுக்கள் உதவியுள்ளன.

ஒவ்வொரு குழுவும் தனித்துவமானது, அதன் உறுப்பினர்களின் பின்னணியையும் திறன்களையும் பயன்படுத்தி உள்ளடக்கப்படும் கற்றல் பொருள்கள் தீர்மானிக்கப்படுகிறது. சில கல்லூரிகள்  கல்விக் குழுத் திட்டங்களை ஏற்படுத்துகின்றன.

வழக்கமான கல்லூரி அளவிலான கல்விக் குழுக்களில் 5-20 மாணவர்கள், பட்டதாரி திட்டத்திலிருந்து பெறப்பட்ட ஒரு நிர்வாகி அல்லது ஆசிரியர் அல்லது ஒரு மூத்த மாணவர் ஆகியோர் அடங்குவர். தொழில்முறைக் கல்விக் குழுக்கள் பெரும்பாலும் சிறியதாக இருக்கும்.

மாணவர்கள் குழுக்களாகப் படிக்கும்போது, அவர்கள் ஒருவரையொருவர் ஊக்கப்படுத்தலாம். பிறகு படித்துக்கொள்ளலாம் என்று தள்ளிப்போடுவதைக் குறைக்கலாம். மாணவர்கள், சக மாணவர்களின் படிக்கும் திறன்களைக் கவனிப்பதன் மூலம் சில படிப்புத் திறன்களையும் பழக்கவழக்கங்களையும் கற்றுக் கொண்டு தங்களை மேம்படுத்திக்கொள்ளவும் இந்தக் குழுக்கள் உதவுகிறது. சில மாணவர்கள் வகுப்பில் ஆசிரியரிடம் தங்களது சந்தேகங்களைக் கேள்வியாகக் கேட்பதில் தயக்கம் காட்டலாம். அவர்கள் இந்தச் சிறிய குழுவில் உள்ள ஒருவரிடம் கேள்வி கேட்பதில் அவர்களுக்கு எளிதாக இருக்கலாம். இது மாணவர்களுக்கு மிகவும் வேடிக்கையான மற்றும் நேர்மறையான அனுபவத்தை உருவாக்க முடியும். 

## மேற்கோள்கள்

பகுப்பு:கற்றல் முறைகள்
சினிமாக் கல்வி

**சினிமாக் கல்வி** என்பது மருத்துவக் கல்வியில் திரைப்படத்தைப் பயன்படுத்துவதாகும். இது முதலில் 1994 ஆம் ஆண்டு *[[குடும்ப மருத்துவர்]]* இதழில் மேத்யூ அலெக்சாண்டர், ஹால், பெட்டிசு ஆகியோரால் உருவாக்கப்பட்டது.   சினிமாக் கல்வி மருத்துவத்தின் உளவியல் சமூக அம்சங்களை வலியுறுத்துகிறது.  இது குடும்ப அமைப்புக் கோட்பாடு,  வாழ்க்கையின் இறுதிப் பராமரிப்பு,  மருத்துவ தொழில்முறை மற்றும் மருத்துவ நெறிமுறைகள்,  மற்றும் மனநல மருத்துவம்   மற்றும் மனநல சேவைகளில் கற்பிப்பதில் பயன்படுத்தப்பட்டுள்ளது. 

## மேற்கோள்கள்


பகுப்பு:மருத்துவக் கல்வி
புற ஊதா ஒளிப்படவியல்

**புற ஊதா ஒளிப்படவியல்** *(Ultraviolet photography)* என்பது, புற ஊதா நிறமாலையிலிருந்து வரும் கதிர்வீச்சை மட்டும் பயன்படுத்தி படிமங்களைப் பதிவு செய்யும் ஒரு ஒளிப்படச் செயல்முறையாகும். புற ஊதா கதிர்வீச்சுடன் எடுக்கப்பட்ட படிமங்கள் பல அறிவியல், மருத்துவம் மற்றும் கலைச் சார்ந்த நோக்கங்களுக்கு உதவுகின்றன. குறைவான ஒளியில் தெரியாத கலைப் படைப்புகள் அல்லது கட்டமைப்புகளின் சீரழிவை படிமங்கள் வெளிப்படுத்தக்கூடும். சில தோல் கோளாறுகளைக் கண்டறிய அல்லது காயத்திற்கான சான்றாக நோயறிதல் மருத்துவப் படிமங்கள் பயன்படுத்தப்படலாம். சில விலங்குகளில், குறிப்பாக பூச்சிகள், பார்வைக்கு புற ஊதா அலைநீளங்களைப் பயன்படுத்துகின்றன; புற ஊதா ஒளிப்படக் கலை, மனிதக் கண்ணுக்குத் தெரியாத நிலையில், பூச்சிகளை ஈர்க்கும் தாவரங்களின் அடையாளங்களை ஆராய உதவும். தொல்பொருள் தளங்களின் புற ஊதா ஒளிப்படக் கலைப்பொருட்கள் அல்லது போக்குவரத்து வடிவங்களை வேறுவிதமாகக் காண முடியாதவற்றை வெளிப்படுத்தவும் உதவக்கூடும்.

புற ஊதா கதிர்வீச்சுகள் மனிதக் கண்களுக்குத் தெரியாததால், புற ஊதா படிமகளுக்கு நிறம் இல்லை.

புற ஊதா குறைவான ஒளியில் உடனொளிரும் சாயங்களின் ஒளிப்படங்கள், புற ஊதா ஒளிரும் புகைப்படக் கலைக்கு எடுத்துக்காட்டுகளாகும்.

## மேற்கோள்கள்

பகுப்பு:ஒளிப்படவியல் வகைகள்
பகுப்பு:ஒளிப்பட நுட்பங்கள்
நவ்தா சட்டமன்றத் தொகுதி

**நவடா சட்டமன்றத் தொகுதி** (Naoda Assembly constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது முர்சிதாபாத் மாவட்டத்தில் அமைந்துள்ளது. இது பகரம்பூர் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.

## சட்டமன்ற உறுப்பினர்கள்

## தேர்தல் முடிவுகள்
### 2021

## மேற்கோள்கள்

பகுப்பு:மேற்கு வங்காள சட்டமன்றத் தொகுதிகள்
கோபால்ட்(II) பெர்குளோரேட்டு

**கோபால்ட்(II) பெர்குளோரேட்டு**  (*Cobalt(II) perchlorate*) என்பது Co(ClO4)2 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். Co(ClO4)2·nH2O (n = 0,6) என்ற பொது வாய்ப்பாட்டாலும் கோபால்ட்(II) பெர்குளோரேட்டை அடையாளப்படுத்தலாம். கோபால்ட்(II) பெர்குளோரேட்டின் இரண்டு வடிவங்களான இளஞ்சிவப்பு நீரிலியும் சிவப்பு அறுநீரேற்றும் நீர் உறிஞ்சும் திடப்பொருட்களாகும்.

## தயாரிப்பு
கோபால்ட்(II) பெர்குளோரேட்டு அறுநீரேற்றை, கோபால்ட்டு உலோகம் அல்லது கோபால்ட்(II) கார்பனேட்டை பெர்குளோரிக் அமிலத்துடன் சேர்த்து வினைபுரியச் செய்து தொடர்ந்து கரைசலை ஆவியாக்குவதன் மூலம் தயாரிக்கலாம்.
 
:CoCO3 + 2 HClO4 → Co(ClO4)2 + H2O + CO2

அறுநீரேற்றை வெப்பப்படுத்துவதன் மூலம் நீரற்ற வடிவத்தை உருவாக்க முடியாது. ஏனெனில் அது 170 °செல்சியசு வெப்பநிலையில் கோபால்ட்(II,III) ஆக்சைடாக சிதைவடைகிறது. அதற்கு பதிலாக, டைகுளோரின் எக்சாக்சைடுடன் கோபால்ட்(II) குளோரைடு சேர்மத்தைச் சேர்த்து வினைபுரியச் செய்து  தொடர்ந்து 75 °செல்சியசு வெப்பநிலையில் வெற்றிடத்தில் சூடுபடுத்தினால் நீரற்ற கோபால்ட்(II) பெர்குளோரேட்டை  தயாரிக்கலாம்.

## கட்டமைப்பு
நீரற்ற வடிவம் எண்முக Co(ClO4)6 மையங்களைக் கொண்டுள்ளது. இகட்டமைப்பில் முப்பல் பெர்குளோரேட்டு ஈந்தணைவிகள் உள்ளன. மறுபுறம், நேர்ச்சாய்சதுர அறுநீரேற்று தனிமைப்படுத்தப்பட்ட [Co(H2O)6]2+ எண்முகிகள் மற்றும் a = 7.76 Å, b = 13.44 Å மற்றும் c = 5.20 Å என்ற அணிக்கோவை அளவுருக்கள் கொண்ட பெர்குளோரேட்டு எதிர்மின் அயனிகளைக் கொண்டுள்ளது. அறுநீரேற்று குறைந்த வெப்பநிலையில் கட்ட மாற்றங்களுக்கு உட்படுகிறது.

## மேற்கோள்கள்

பகுப்பு:கோபால்ட்(II) சேர்மங்கள்
பகுப்பு:பெர்குளோரேட்டுகள்
போண்டார்னாவைட்டு

**போண்டார்னாவைட்டு** (*Fontarnauite*) என்பது  (Na,K)2(Sr,Ca)(SO4)[B5O8(OH)]*2H2O என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். ஓர் அரிய சல்பேட்டு போரேட்டு கனிமமாக வகைப்படுத்தப்படுகிறது. ஆவியாகும் போரான் படிவில் போண்டார்னாவைட்டு காணப்படுகிறது. மற்ற ஆவியாகும் போரான் தாதுக்களுடன், குறிப்பாக புரோபெர்டைட்டுடன் இணைந்து காணப்படுகிறது.  P21/c என்ற இடக்குழுவில்  ஒற்றைச் சாய்வச்சில் படிகமாகிறது.

பன்னாட்டு கனிமவியல் சங்கம் போண்டார்னாவைட்டு கனிமத்தை Fonஎன்ற குறியீட்டால் அடையாளப்படுத்துகிறது.

பார்சிலோனா பல்கலைக்கழகத்தின் பொருள் விஞ்ஞானியான ரமோன் போண்டர்னாவு ஐ கிரியேராவின் நினைவாக போண்டார்னாவைட்டு எனப் பெயரிடப்பட்டது.

## மேற்கோள்கள்

பகுப்பு:போரேட்டு கனிமங்கள்
பகுப்பு:சல்பேட்டுக் கனிமங்கள்
பகுப்பு:சோடியம் கனிமங்கள்
பகுப்பு:இசுட்ரோன்சியம் கனிமங்கள்
பகுப்பு:ஒற்றைச்சரிவச்சுக் கனிமங்கள்
பகுப்பு:கனிமங்கள்
சமாரியம்(II) புரோமைடு

**சமாரியம்(II) புரோமைடு** (*Samarium(II) bromide*) என்பது  SmBr2 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். பழுப்பு நிறத் திடப்பொருளாகக் காணப்படும் இச்சேர்மம் பெரும்பாலான கரைப்பான்களில் கரையாது. ஆனால் காற்றில் உடனடியாக சிதைவடைகிறது.

## கட்டமைப்பு
வாயு நிலையில் உள்ள சமாரியம்(II) புரோமைடில்  Sm–Br பிணைப்பின் பிணைப்பு தூரம் 274.5 பைக்கோமீட்டர்  ஆகவும் பிணைப்பு கோணம் 131±6° கொண்ட ஒரு வளைந்த மூலக்கூறாகவும் காணப்படுகிறது.

## வரலாறு
சமாரியம்(II) புரோமைடை முதன்முதலில் 1934 ஆம் ஆண்டு பி. டபிள்யூ. செல்வுட்டு என்பவர் சமாரியம் முப்புரோமைடுடன் (SmBr3) ஐதரசன் (H2) வாயுவைச் சேர்த்து குறைத்தல் வினையின் மூலம் தயாரித்தார். சமாரியம்(III) ஆக்சைடை (Sm2O3) சமாரியம் முப்புரோமைடாக மாற்றி பின்னர் டெட்ரா ஐதரோ பியூரானிலுள்ள இலித்தியம் சிதறலுடன் சேர்த்து குறைப்பதன் மூலமும் ககனும் இதைத் தயாரித்தார். இராபர்ட்டு ஏ. பிளவர்சு  டெட்ரா ஐதரோ பியூரானிலுள்ள சமாரியம் டையோடைடுடன் (SmI2) இரண்டு சமான இலித்தியம் புரோமைடை (LiBr) சேர்த்து வினைபுரியச் செய்து இதைத் தயாரித்தார். டெட்ராபுரோமோயீத்தேன் (C2H2Br4) சேர்மத்தை சமாரியம் உலோகத்துடன் கலப்பதன் மூலம் நாமி என்பவர் சமாரியம்(II) புரோமைடை தயாரித்தார். மேலும் இதே வினையில் டெட்ராப்ரோமோயீத்தேன் அல்லது சமாரியத்தை சூடாக்குவது சமாரியம்(II) புரோமைடின் உற்பத்தியை பெரிதும் மேம்படுத்துவதாக இல்மர்சன் என்பவர் கண்டறிந்தார்.

## வினைகள்
சமாரியம்(II) புரோமைடு, பொதுவாகப் பயன்படுத்தப்படும் சமாரியம் ஈரயோடைடை நினைவூட்டும் வகையிலான குறைக்கும் பண்புகளைக் கொண்டுள்ளது. ஆல்டிகைடுகள், கீட்டோன்கள் மற்றும் குறுக்கு-இணைப்பு கார்போனைல் சேர்மங்களின் பினாக்கோல் தற்பிணைப்பு வினைகளுக்கு சமாரியம்(II) புரோமைடு பயனுள்ளதாகும். சமாரியம்(II) புரோமைடு ஓர் ஆல்கைல் ஆலைடின்  முன்னிலையில் இருந்தால், கீட்டோன்களைத் தேர்ந்தெடுத்து குறைக்கும் திறன் கொண்டது என்று அறிக்கைகள் காட்டுகின்றன.

சமாரியம்(II) புரோமைடு அறுமெத்தில்பாசுப்போரமைடுடன் சேர்ந்து கரையக்கூடிய கூட்டுப் பொருட்களை உருவாக்குகிறது. இந்த இனம் இமைன்களை அமீன்களாகவும், ஆல்க்கைல் குளோரைடுகளை ஐதரோகார்பன்களாகவும் குறைக்கிறது. எடுத்துக்காட்டாக, SmBr2(hmpa)x வளையயெக்சைல் குளோரைடை வளையயெக்சேனாக மாற்றுகிறது.

ஒரு செயலூக்கி இல்லாவிட்டால், டெட்ரா ஐதரோபியூரானில் உள்ள கீட்டோன்களை சமாரியம்(II) புரோமைடு குறைக்கும்.

## மேற்கோள்கள்

பகுப்பு:புரோமைடுகள்
பகுப்பு:சமாரியம்(II) சேர்மங்கள்
வி. எஸ். ஆர். சுவாமி

**வி. எஸ். ஆர். சுவாமி** (*K S R Swamy*; ஜூலை 15,1935-நவம்பர் 11,2008) தெலுங்குத் திரைப்படத்துறையில் தனது பணிக்காக அறியப்பட்ட ஒரு இந்தியத் திரைப்பட இயக்குநரும், ஒளிப்பதிவாளரும், திரைப்படத் தயாரிப்பாளரும் ஆவார். நான்கு தசாப்தங்களாக நீடித்த தனது தொழில் வாழ்க்கையில், சுமார் 250 படங்களில் பணியாற்றிய சுவாமி, தொழில்துறையில், குறிப்பாக வண்ண ஒளிப்பதிவு, சினிமாஸ்கோப் மற்றும் 70 மிமீ வடிவங்களில் தொழில்நுட்பத்தின் பயன்பாட்டை மேம்படுத்துவதில் முக்கியப் பங்கு வகித்தார்.

சுவாமி, கருப்பு வெள்ளை மற்றும் வண்ண ஒளிப்பதிவு இரண்டிலும் திறமையானவராக  இருந்தார். பல மைல்கல் தெலுங்குப் படங்களை வடிவமைத்தார். *மொசகல்லக்கு மொசகாடு* (1971), *[[அல்லூரி சீதாராம இராஜு|அல்லூரி சீதாராம ராஜு]]* (1974), *சிரி சிரி முவ்வா* (1976), *கைதி* (1983), *சிம்ஹாசனம்* (1986), *ஆதித்யா 369* (1991), *நரசிம்ம நாயுடு* (2001), மற்றும் ''இந்திரா'' (2002) ஆகியவை இவரது குறிப்பிடத்தக்க படைப்புகளில் சில. *விஸ்வநாத நாயக்குடு* (1987) படத்திற்காக சிறந்த ஒளிப்பதிவாளருக்கான நந்தி விருதைப் பெற்றுள்ளார்.

ஒளிப்பதிவாளராக தனது பணிக்கு கூடுதலாக, சுவாமி தெலுங்கு மற்றும் இந்தித் திரைப்படங்களை இயக்கி தயாரித்தார். இவர் பல வளர்ந்து வரும் ஒளிப்பதிவாளர்களுக்கு வழிகாட்டியாக இருந்து, தொழில்துறையில் அடுத்த தலைமுறை திறமையாளர்களுக்கு நீடித்த தாக்கத்தை ஏற்படுத்தினார்.

## வாழ்க்கையும் தொழிலும்
வி. எஸ். ஆர்.சுவாமி ஆந்திர மாநிலம், கிருஷ்ணா மாவட்டம், குடிவாடா மண்டலம், வலிவர்த்திபாடு கிராமத்தில் பிறந்தார். இவர் சிறு வயதிலிருந்தே ஒளிப்படம் மீது ஆர்வத்தை வளர்த்துக் கொண்டார். மேலும் சி. நாகேஸ்வர ராவ் என்பவரது வழிகாட்டுதலின் கீழ் தனது திறமைகளை வளர்த்துக் கொண்டார். தனது தொழில் வாழ்க்கையின் ஆரம்பத்தில், ரவிகாந்த் நாகைச் மற்றும் எஸ். சங்கர் போன்ற புகழ்பெற்ற ஒளிப்பதிவாளர்களுடன் பணியாற்றினார். சுவாமி ஆரம்பத்தில் *பந்திபோட்டு* (1963) மற்றும் *வீரபிமன்யு* (1965) போன்ற படங்களில் உதவியாளராகப் பணியாற்றினார். சுவாமி விரைவாக தனது திறமையினால் முன்னேற்றம் கண்டார். மேற்கத்திய இந்திய ஒளிப்பதிவாளர்கள் சங்கத்தின் பதிவுசெய்யப்பட்ட உறுப்பினரானார், இது அந்த நேரத்தில் இருந்த ஆர்வமுள்ள ஒளிப்பதிவாளர்களுக்கு ஒரு மதிப்புமிக்க சாதனையாகும்.

நடிகர் கிருஷ்ணா நடித்து வி. ராமச்சந்திர ராவ் இயக்கிய *ஆசாத்யுடு* (1968) படத்தின் மூலம் ஒளிப்பதிவாளராக அறிமுகமானார். படத்தில் இவரது பணி, குறிப்பாக அவரது புதுமையான ஒளிப்பதிவை கையாளுதல், நல்ல வரவேற்பைப் பெற்றது. இது இவருக்கு தெலுங்குத் திரைப்படத் துறையில் மேலும் வாய்ப்புகளுக்கு வழிவகுத்தது.

எம்.வி. ரகு, எஸ். கோபால் ரெட்டி, இராம் பிரசாத் உள்ளிட்ட பல பிரபல ஒளிப்பதிவாளர்கள் வி. எஸ். ஆர். சுவாமியின் தொழில் வாழ்க்கையின் ஆரம்பத்தில் இவருக்கு உதவினார்கள். எஸ். கோபால் ரெட்டி சுவாமியின் உதவியாளராக ஒன்பது ஆண்டுகள் பணியாற்றினார். தெலுங்கு திரையுலகில் அடுத்த தலைமுறை திறமையாளர்களை வடிவமைப்பதில் சுவாமி முக்கியப் பங்கு வகித்தார். கருப்பு வெள்ளை மற்றும் வண்ண ஒளிப்பதிவு இரண்டிலும் இவர் காட்டிய நிபுணத்துவத்திற்காகவும், அந்தத் துறையில் தொழில்நுட்ப முன்னேற்றங்களுக்கு இவர் அளித்த பங்களிப்புகளுக்காகவும் சுவாமி நினைவுகூரப்படுகிறார்.

## இறப்பு
சுவாமி, நவம்பர் 12, 2008 அன்று மச்சிலிப்பட்டினத்தில் மாரடைப்பு காரணமாக தனது 70வது வயதில் இறந்தார்.

## மேற்கோள்கள்

## வெளி இணைப்புகள்
* 

பகுப்பு:CS1 Telugu-language sources (te)
பகுப்பு:கிருஷ்ணா மாவட்ட மக்கள்
பகுப்பு:2008 இறப்புகள்
பகுப்பு:தெலுங்குத் திரைப்பட இயக்குநர்கள்
விஜயலட்சுமி சிங்

**விஜயலட்சுமி சிங்** (*Vijayalakshmi Singh*) ஒரு இந்திய நடிகையும், இயக்குநரும், ஆடைகலன் வடிவமைப்பாளரும் ஆவார்.  குறிப்பாக இவர் கன்னடத் திரைப்படத்துறையில் பணிபுரிந்து வருகிறார். இவர் பல கன்னடப் படங்களில் நடித்துள்ளார். மேலும், தொலைக்காட்சித் திட்டங்களில் தீவிரமாக ஈடுபட்டுள்ளார்.

## ஆரம்பகால வாழ்க்கை.
விஜயலட்சுமி மைசூரில் திரைப்பட பிரபலங்களான டி. சங்கர் சிங் மற்றும் கன்னட நடிகை பிரதிமா தேவி ஆகியோருக்கு மகளாகப் பிறந்தார். திரைப்பட இயக்குனர் ராஜேந்திர சிங் பாபு இவரது அண்ணன் ஆவார்.

## தொழில் வாழ்க்கை
1981 ஆம் ஆண்டில் கதாநாயகியாக அறிமுகமான விஜயலட்சுமி, விஷ்ணுவர்தன், அனந்த் நாக், ரவிச்சந்திரன், ஜெய் ஜெகதீஷ் மற்றும் இராமகிருஷ்ணா போன்ற அக்காலத்தின் முன்னணி கன்னட நடிகர்களுக்கு இணையாக நடித்தார். புட்டண்ணா கனகல், கே. பாலசந்தர், கீதபிரியா, கே. எஸ். எல். சுவாமி மற்றும் நாகத்திஹள்ளி சந்திரசேகர் உள்ளிட்ட பல முன்னணி இயக்குனர்களுடன் பணியாற்றினார்.

விஜயலட்சுமி,  இராஜேந்திர சிங் பாபுவின் *பாரி பர்ஜாரி பேத்தே*, *பந்தனா* மற்றும் *ஹூவு ஹனு* போன்ற பல படங்களுக்கு ஆடைகலன் வடிவமைப்பாளராக இருந்தார். *ராணி மகாராணி* படத்தின் தயாரிப்புக் கட்டுப்பாட்டாளராக பணியாற்றத் தொடங்கினார். பிரபலமான நட்சத்திரங்கள் நடித்த *ஈ பந்தனா*, *மாலே பராலி மஞ்சு இராலி* மற்றும் *ஸ்வீட்டி நன்னா ஜோடி* போன்ற பல வெற்றிகரமான கன்னடத் திரைப்படங்களை இயக்கியுள்ளார். பின்னர், 2020 ஆம் ஆண்டில் ஒளிப்பரப்பான கன்னடத் தொடரான *ஜொதே ஜொதியலி* மூலம் தொலைக்காட்சியில் நுழைந்தார்.

## சொந்த வாழ்க்கை
விஜயலட்சுமி கன்னட நடிகர் ஜெய் ஜெகதீஷை மணந்தார். இந்தத் தம்பதியினருக்கு வைசிறீ, வைபவி மற்றும் வைனிதி என்ற மூன்று மகள்கள் உள்ளனர். இவர்கள் *யானா* (2019) என்ற கன்னடத் திரைப்படத்தின் மூலம் அறிமுகமானார்கள்.

## மேற்கோள்கள்

## வெளி இணைப்புகள்
* 

பகுப்பு:வாழும் மக்கள்
பகுப்பு:1960 பிறப்புகள்
பகுப்பு:இந்தியப் பெண் திரைப்பட இயக்குநர்கள்
பகுப்பு:மைசூர் நபர்கள்
பகுப்பு:கன்னடத் திரைப்பட இயக்குநர்கள்
பகுப்பு:கன்னடத் திரைப்பட நடிகைகள்
செதலபதி பாலசுப்பிரமணியம்

**செதலபதி பாலசுப்பிரமணியம்** (*Sethalapathi Balasubramaniam*, 1937 - 2004) ஒரு புகழ்பெற்ற கருநாடக இசைக்கலைஞர் ஆவார். இவர் பாபநாசம் சிவனின் சீடர் ஆவார். இசைக்கான இவரது அர்ப்பணிப்பிற்காகவும், தலைமுறை தலைமுறையாக இசைக்கலைஞர்களை ஊக்குவித்ததற்காகவும், குறிப்பாக இவருக்குக் கீழ் நேரடியாக வாசித்தவர்களுக்கு இவர் நினைவுகூரப்படுகிறார். இவரின் பூர்வீகம் திருவாரூர் மாவட்டத்திலுள்ள செதலப்பதி எனும் ஊராகும். 

## தனித்தன்மை
இவர் பாபநாசம் சிவன் இசையமைப்புகளின் நுட்பமான இசையமைப்புகளுக்குப் பெயர் பெற்றவர்.

## செல்வாக்கும் புகழும்
இசைக் கோட்பாடு மற்றும் பயிற்சி குறித்த இவரது ஆழ்ந்த அறிவு, எஸ்.பி. ராம், டாக்டர் பேபி ஶ்ரீராம் சுதா ரகுநாதன் போன்ற பாடகர்கள் உட்பட ஏராளமான இசைக்கலைஞர்களை ஊக்கப்படுத்தி வழிகாட்டினார்.

## இசை பாணி
பாபநாசம் சிவனின் இசையமைப்புகளின் நுட்பமான இசையமைப்புகளுக்கு இவர் பெயர் பெற்றவர். இவரது பாணியை லால்குடி ஜெயராமன், வோலெட்டி வெங்கடேஸ்வருலு, கே.வி. நாராயணசாமி போன்ற சமகால மேதைகள் போற்றினர்.

## குடும்பம்
இவருக்கு வி. கணபதிராமன், பி. சிவராமன் என்ற இரண்டு மகன்கள் இருந்தனர். இருவரும் நன்கு மதிக்கப்படும் இசைக்கலைஞர்களாக மாறினர். பி. சிவராமன் ஒரு முக்கிய மிருதங்கக் கலைஞர்.

## இறப்பு
இவர் 2004 அக்டோபரில் மரணமடைந்தார்.

## மேற்கோள்கள்

பகுப்பு:1937 பிறப்புகள்
பகுப்பு:2004 இறப்புகள்
பகுப்பு:கருநாடக இசைக் கலைஞர்கள்
பகுப்பு:சென்னை இசைக்கலைஞர்கள்
பீகார் பொருளாதார ஆய்வறிக்கை

**பீகார் பொருளாதார ஆய்வறிக்கை**  (*Bihar Economic Survey*) என்பது இந்தியாவிலுள்ள பீகார் மாநிலத்தின் பொருளாதார செயல்திறனையும் எதிர்கால வளர்ச்சிக்கான பாதை பற்றிய விரிவான பகுப்பாய்வையும் வழங்கும் ஒரு விரிவான அறிக்கையாகும். மாநிலத்தின் பொருளாதாரத்தை பிரதிநிதித்துவப்படுத்தும் வருடாந்திர அறிக்கையுமாகும். இந்த அறிக்கை மாநில சட்டப்பேரவையில் சமர்ப்பிக்கப்படுகிறது. மாநில நிதியமைச்சரால் நிதிநிலை அறிக்கை அமர்வின் முதல் நாளில் சமர்ப்பிக்கப்படுகிறது.

## விளக்கம்
பீகார் பொருளாதார ஆய்வறிக்கை என்பது கடந்த நிதியாண்டில் பல்வேறு துறைகளில் அரசின் செயல்திறனின் அடிப்படையில் மாநிலப் பொருளாதாரத்தைப் பற்றிய நுண்ணறிவுகளை வழங்கும் ஆவணமாகும். முந்தைய நிதியாண்டுடன் ஒப்பிடுகையில் மாநிலத்தின் மொத்த செலவினங்களில் ஏற்பட்ட மாற்றத்தையும் இது அடிக்கோடிட்டுக் காட்டுகிறது.

இதேபோல் இது இந்தியாவில் பீகார் மாநிலத்தின் வளர்ச்சியின் முக்கிய குறிகாட்டிகளை ஆராய்கிறது. மாநிலத்தின் தனிநபர் வருமானம் குறித்த தகவல்களையும் வழங்குகிறது, இந்த அறிக்கை வளர்ச்சியின் முக்கிய குறிகாட்டிகளில் ஒன்றாகும்.
thumb|பீகார் மாநிலத்தின் வரைபடம்

## தற்போதைய பதிப்பு
பீகார் பொருளாதார ஆய்வின் தற்போதைய பதிப்பின்படி, பீகார் மாநிலப் பொருளாதாரத்தின் அளவு 2024 -2025 ஆம் ஆண்டில்  ₹ 9,76,784 கோடியாக இருந்தது பொருளாதார ஆய்வின் தற்போதைய பதிப்பை தற்போதைய துணை முதல்வர் மற்றும் நிதியமைச்சர் சாம்ராட் சவுத்ரி  2025 ஆம் ஆண்டு பிப்ரவரி மாதம் 28 ஆம் தேதியன்று பீகார் மாநிலத்தின் சட்டமன்றத்தில் வழங்கினார்.

மொத்த மாநில உள்நாட்டு உற்பத்தி  2024-2025 ஆண்டின் தற்போதைய விலையில் ₹9,76 லட்சம் கோடியாக இருந்தது.2023-2024 ஆம் ஆண்டுடன் ஒப்பிடுகையில்  மொத்த மாநில உள்நாட்டு உற்பத்தி  ₹8,96 லட்சம் கோடியாக இருந்தது.  மொத்த உள்நாட்டு உற்பத்தியின் வளர்ச்சி விகிதம் 14% ஆகும்.  2025-26 நிதியாண்டில் பீகாரின் மொத்த உள்நாட்டு உற்பத்தி ₹ 10,97,264 கோடியாக (130 பில்லியன் அமெரிக்க டாலர்) மதிப்பிடப்பட்டுள்ளது.

## மேற்கோள்கள்

பகுப்பு:பீகார் அரசு